Registarska oznaka za vozila u Bosni i Hercegovini
Registarska oznaka za Taxi vozila u Bosni i Hercegovini
Stara registarska oznaka za vozila u Bosni i Hercegovini koja još uvijek važi
**Registarske oznake za vozila u Bosni i Hercegovini** na snazi su od 28. septembra 2009. godine. Oznake za sva vozila sastoje se od plavog polja s oznakom države **BIH** na lijevoj strani i sedam znakova (pet brojeva i dva slova) u sljedećoj formi: **X00 - X - 000**. Registarske oznake su jedinstvene za cijelu teritoriju Bosne i Hercegovine i ne označavaju mjesto gdje je registrovano vozilo (grad, općina, kanton ili entitet) kao što je to bilo do 1998. 

Slova koja se koriste na registarskim oznakama su A, E, J, K, M, O, T. To su velika štampana slova koja su ista u ćiriličnom i latiničnom pismu.

Registarske oznake od 1998. do 2009.
------------------------------------

Registracija Tuzle (Jugoslavija)
Od 1998. godine do 28. septembra 2009. godine izdavale su se tablice u formi **000 - X - 000** koje su još uvijek na snazi.

Registarske oznake za vrijeme Jugoslavije do 1992.
--------------------------------------------------

Registarske oznake u Bosni i Hercegovini za vrijeme Jugoslavije imale su ovakvu formu: oznaka grada, crvena petokraka, broj (maksimalno šest cifri).

Oznake su bile sljedeće:

|  |  |  |  |  |  |  |  |
| --- | --- | --- | --- | --- | --- | --- | --- |
| Sarajevo, SA | Prijedor, PD | Banja Luka, BL | Tuzla, TZ | Mostar, MO | Brčko, BČ | Bijeljina, BN | Sokolac, SC |
| Travnik, TR | Zenica, ZE | Bihać, BI | Doboj, DO | Visoko, VI | Jajce, JC | Titov Drvar, TD |  |
| Livno, LI | Trebinje, TB | Čapljina, ČP | Konjic, KNJ | Goražde, GŽ | Zvornik, ZV | Modriča, MD | Bugojno, BU |

Registarske oznake u Bosni i Hercegovini od 1994. do 1998.
----------------------------------------------------------

Registracija Tuzle (AR BIH)
Na teritoriji koju je kontrolisala Armija Republike Bosne i Hercegovine, od 1994. godine izdavane su registarske tablice koje su s lijeve strane imale plavo polje s natpisom "BiH" i grbom Bosne i Hercegovine s ljiljanima. Nakon toga dolazila je dvoslovna oznaka za mjesto, četiri cifre te dva slova, od kojih je prvo označavalo općinu, a drugo seriju.

Oznake su bile sljedeće:

|  |  |  |  |  |  |  |  |
| --- | --- | --- | --- | --- | --- | --- | --- |
| Sarajevo, SA | Prijedor, PD | Tuzla, TZ | Mostar, MO | Brčko, BR | Travnik, TR | Zenica, ZE | Konjic, KO |
| Bihać, BI | Doboj, DO | Visoko, VI | Jajce, JC | Bugojno, BU | Zvornik, ZV | Modriča, MD | Goražde, GO |
|

Registarske oznake Republike Srpske do 1998.
--------------------------------------------

Registarske tablice Republike Srpske za područje Banje Luke
U Republici Srpskoj do 1998. registarske tablice imale su ovakav oblik: ćirilične oznaka za mjesto, grb s četiri S i brojčana kombinacija.

Oznake su bile sljedeće:

|  |  |  |  |  |  |
| --- | --- | --- | --- | --- | --- |
| Srpsko Sarajevo, СС | Prijedor, ПД | Banja Luka, БЛ | Brčko, БЧ | Trebinje, ТБ | Mrkonjić Grad, МГ |
| Foča (Srbinje), СЊ | Doboj, ДО | Zvornik, ЗВ | Modriča, МД | Bijeljina, БН | Nevesinje, НЕ |

Registarske oznake Herceg-Bosne do 1998.
----------------------------------------

Registarske tablice Herceg-Bosne za područje Orašja
U Herceg-Bosni do 1998. registarske tablice imale su ovakav oblik: oznaka za mjesto, grb Herceg-Bosne, trocifrena brojčana kombinacija i dva slova.

|  |  |  |  |  |  |  |  |
| --- | --- | --- | --- | --- | --- | --- | --- |
| Mostar, MO | Čapljina, ČA | Posušje, PO | Široki Brijeg, ŠB | Jajce, JA | Tomislavgrad, TG | Ljubuški, LJ | Konjic, KO |
| Travnik, TR | Orašje, OR | Kiseljak, KI | Prozor (Rama), RA | Žepče, ŽE | Livno, LI | Grude, GR | Bugojno, BU |

Spoljašnje poveznice
--------------------

* www.olavsplates.com - Fotografije registarskih tablica motornih vozila iz Bosne i Hercegovine


 Регистарске ознаке моторних возила 
 Андора •  Босна и Херцеговина •  Бугарска •  Црна Гора •  Естонија •  Хрватска •  Италија •  Лихтенштајн •  Словачка •  Словенија •  Србија

***Registarske oznake motornih vozila u Bosni i Hercegovini*** na Wikimedijinoj ostavi